Misty View | LekkeSlaap
Vanaf R350 per nag (plek vir 5)
Misty View bied verblyf in Doringbaai.
Die huis het slaapplek vir 15, die kothuis het slaapplek vir 4 en daar is ook 2 kampeerplekke. Die huis beskik oor 6 slaapkamers met enkelbeddens en 'n koningingrootte-bed. 4 kamers het en suite-badkamers met storte, en die ander badkamer het 'n stort en bad.
Die kombuis is toegerus vir selfsorg en daar is braaigeriewe. Let asb. daarop dat dele van die huis via trappe bereik word en dalk nie geskik is vir kinders, bejaardes of gaste met gestremdhede nie.
Die kothuis is apart en beskik oor 2 slaapkamers en 1 badkamer met 'n stort. Die hoofslaapkamer het 'n dubbelbed en die tweede kamer het 2 enkelbeddens. Die oopplan-kombuis is vir selfsorg toegerus en daar is ook 'n sitarea.
Beddegoed en badhanddoeke word in die huis en kothuis voorsien, maar bring asb. jou eie strandhanddoeke saam. Daar is ook TV's met DStv in albei eenhede. 'n Skoonmaakdiens is op versoek teen ekstra koste beskikbaar.
Elke kampeerplek het slaapplek vir 4. Die staanplekke het elektrisiteit, braaigeriewe en toegang tot ablusiegeriewe met storte en warm water.
Daar is veilige parkeerplek agter 'n elektriese heining met 'n afstandbeheerhek. Troeteldiere word nie toegelaat nie.